Vilborg Arna slösuð eftir æfingu fyrir Allir geta dansað Everestfarinn Vilborg Arna og dansfélagi hennar Javi Fernández vinna nú að því að semja skref sem reyna ekki um of á Vilborgu . Vilborg Arna þurfti að leita til læknis daginn eftir að hún dansaði þættinum í Allir geta dansað . Mynd / Instagram Auglýsing Vilborg Arna Gissurardóttir , pólfarinn frækni , hlaut meiðsli á æfingu fyrir sjónvarpsþáttaröðina Allir geta dansað síðastliðinn fimmtudag . Stórkostlega frammistaða hennar í þættinum á föstudaginn , þar sem hún lagði sig alla fram , varð til þess að hún þurfti að leita til læknis á laugardagsmorgun . Í ljós kom að Vilborg hafði meiðst á kviðnum og vinna hún og dansfélagi hennar Javi Fernández Valiño nú við að semja dans sem reyna ekki á kviðinn . „ Við erum að reyna að vinna í kringum þetta og finna skref sem henta mér , “ segir Vilborg í samtali við Fréttablaðið . Vilborg er vongóð um að þrátt fyrir meiðslin muni hún standa sig vel . Mynd / Instagram Vaknaði í miklum sársauka Vilborg deildi reynslusögu sinni með fylgjendum sínum á Instagram þar sem hún greindi frá því að þegar hún slasaðist hafi hún ekki fundið fyrir miklum sársauka . Það var ekki fyrr en kom að sýningardeginum sjálfum sem henni fór að verkja . Hún lagði sig þrátt fyrir það alla fram að eigin sögn vegna þess að hún elskar að dansa og finnist það ótrúlega skemmtilegt . Það var hins vegar ekki jafn skemmtilegt að vakna á laugardaginn þegar hún leitaði loks til læknis . Vilborg hyggst þó ekki gefast upp þrátt fyrir meiðslin . „ Það er bara svoleiðis að maður verður alltaf að finna einhverja lausn á svona málum , “ segir Vilborg en hún var á dansæfingu þegar blaðamaður náði tali af henni . Með viljann að vopni ætlar hún sér stóra hluti í keppninni en þó fyrst og fremst er áætlunin að skemmta sér . Vilborg Arna hefur gert garðin frægan fyrir fjallaklifur og pólgöngu .